
Către,




BIROUL PERMANENT AL




CAMEREI DEPUTAȚILOR
 
Vă înaintăm, alăturat, RAPORTUL SUPLIMENTAR asupra propunerii legislative  privind monitorizarea activităţii autorităţilor administraţiei publice locale şi organismelor prestatoare de servicii publice de inters local sau judeţean, retrimisă în vederea unei noi examinări și depunerii unui nou raport Comisiei pentru administraţie publică şi amenajarea teritoriului, cu  adresa  nr. Pl.x 625/2015 din 27 iunie 2016, înregistrată cu nr.4c-6/322 din 6 iulie 2016.
PREŞEDINTE,
Victor Paul DOBRE

asupra propunerii legislative  privind monitorizarea activităţii autorităţilor administraţiei publice locale şi organismelor prestatoare de servicii publice de inters local sau judeţean

În conformitate cu prevederile art. 70 din Regulamentul Camerei Deputaţilor, republicat, Camera Deputaților a hotărât retrimiterea la Comisia pentru administrație publică și amenajarea teritoriului în vederea unei noi examinări și depunerii unui nou raport, a propunerii legislative  privind monitorizarea activităţii autorităţilor administraţiei publice locale şi organismelor prestatoare de servicii publice de inters local sau judeţean,  trimisă cu adresa nr. Pl.x 625/2015 din 27 iunie 2016,  înregistrată cu nr.4c-6/322 din 6 iulie 2016.
Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.
Senatul a respins propunerea legislativă în ședința din 22 septembrie 2015.

Consiliul Legislativ a avizat favorabil iniţiativa legislativă, conform avizului nr. 337 din 9 aprilie 2015.
Comisia pentru drepturile omului, culte și problemele minorităților naționale a avizat negativ propunerea legislativă, conform avizului nr.4c-5/664/6 octombrie 2015.

Comisia juridică, de disiciplină și imunități a avizat favorabil, conform avizului nr.4c-11/1149/12 octombrie 2015.

Comisia pentru tehnologia informaţiei şi comunicaţiilor a avizat negativ propunerea legislativă, conform avizului din 7 octombrie 2015.

Guvernul României nu susține adoptarea propunerii legislative conform punctului de vedere transmis prin anexa la DPSG nr. 1658 din 16 octombrie 2015.
Propunerea legislativă supusă dezbaterii are ca obiect de reglementare instituirea unor reguli minimale și obligativitatea respectării acestora în legătură cu publicarea informațiilor de interes general, cu privire la activitățile desfășurate de către autoritățile administrației publice locale și organismele prestatoare de servicii publice și de utilitate publică de interes local sau județean, pentru a spori transparentizarea serviciilor publice locale și responsabilitatea democratică.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă sus menţionată, expunerea de motive, avizul Consiliului Legislativ și punctul de vedere al Guvernului în şedinţa din data de 10 noiembrie  2015 și au hotărât, cu majoritate de voturi (4 abțineri) respingerea propunerii legislative  privind monitorizarea activităţii autorităţilor administraţiei publice locale şi organismelor prestatoare de servicii publice de inters local sau judeţean.

In ședința din ziua de luni, 27 iunie 2016, Camera Deputaților, în temeiul art.70 din Regulamentul Camerei Deputaților, republicat, a hotărât retrimiterea propunerii legislative la Comiei pentru reexaminare și depunerea unui nou raport .
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă sus menţionată, expunerea de motive, avizul Consiliului Legislativ și punctul de vedere al Guvernului în şedinţa din data de 4 octombrie 2016.

Din numărul total de 20 de membri ai Comisiei au participat la şedinţă  17 deputaţi. 
La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, doamna Carmen Elian  - subsecretar de stat în cadrul Ministerului Comunicațiilor și pentru Societatea Informațională și domnul Cezar Soare - secretar de stat în cadrul Ministerului Dezvoltării Regionale și Administrației Publice.
Cu ocazia dezbaterilor s-a constatat că definirea unor termeni și expresii propuse sunt deja definite în diferite acte normative care reglementează activitatea autorităților administrației publice locale cum ar fi: Legea administrației publice locale nr.215/2001, Legea nr.273/2006 privind finanțele publice locale, Legea nr.544/2001 privind liberul acces la informațiile de interes public.

Totodată, s-a constatat că măsurile propuse prin inițiativa legislativă ar trebui să se raporteze la prevederile Legii nr.544/2001 privind liberul acces la informațiile de interes public, în sensul evitării dispozițiilor paralele și în sensul modificării sau completării corespunzătoare a legii în vigoare, aceasta fiind necesar a fi pusă în acord cu actele normative care reglementează organizarea și funcționarea administrației publice locale. 

În urma dezbaterii și a opiniilor exprimate, membrii Comisiei au hotărât, cu majoritate de voturi (5 voturi împotrivă) menținerea raportului inițial de respingere a  propunerii legislative  privind monitorizarea activităţii autorităţilor administraţiei publice locale şi organismelor prestatoare de servicii publice de inters local sau judeţean.

În raport de obiectul şi conţinutul său, propunerea legislativă face parte din categoria legilor ordinare.
        PREŞEDINTE,



     SECRETAR,

            Victor Paul DOBRE



    Radu BABUȘ




Șef serviciu, Sofia Chelaru
Consilier parlamentar, Nicoleta Toma

